**Vanjärvi-seura ry PÖYTÄKIRJA 2 / 2016**

Hallituksen kokous

**Aika:** Keskiviikko 20.1.2016 klo 18

**Paikka:** Vanjärven seurojentalo

**Läsnä:** Markku Evelä (Vanjärven Erämiehet), Suvi Nuotio (siht.), Kari-Pekka Räsänen, Marjo Simpanen (Vanjärven maaseutunaiset), Paula Steele (Vanjärven Vanhempainyhdistys), Esa Tammio, Kati Tammio (Vanjärven vanhempainyhdistys), Mari Vainio (pj).

**Poissa:** Janne Nuotio, Antti Peisa (Vanjärven Martat), Heikki Poukka, Seppo Shemeikka.

**1) Kokouksen avaaminen**

Puheenjohtaja avasi kokouksen kello 18.10.

**2) Laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi. Pöytäkirjantarkastajaksi valittiin Paula Steele.

**3) Esityslistan hyväksyminen**

Esityslista hyväksyttiin.

**4) Edellisen pöytäkirjan hyväksyminen**

Pöytäkirjaan sovittiin viikon kommentointiaika, sen kuluttua katsotaan hyväksytyksi.

**5) Vuosikokousasiat**

***a) Vuosikertomus 2015***

Vuosikertomus hyväksyttiin annettavaksi toiminnantarkastajalle tarkastettavaksi.

***b) Tilinpäätös 2015***

Kati Tammio esitteli tilinpäätöksen 2015. Yhdistyksen viimevuotinen ylijäämä on 1799 euroa. Päätulonlähde on kesäjuhlat. Tilinpäätös hyväksyttiin annettavaksi toiminnantarkastajalle tarkastettavaksi.

***c) Toimintasuunnitelma 2016***

Toimintasuunnitelma hyväksyttiin esitettäväksi vuosikokoukselle.

***d) Talousarvio 2016***

Helmi-maaliskuun vaihteessa saadaan päätös Kotiseutuliitolta haetusta apurahasta. Silloin voidaan suunnitella mahdollinen kylmävaraston rakentamisen budjetti. Hankkeen suuruuden takia rakennusbudjetti pyritään saamaan valmiiksi niin, että se voidaan esitellä vuosikokoukselle.

Kati laatii talousarvion seuraavaan kokoukseen mennessä.

***e) Hyväksyntä edellisten toiminnantarkastajalle toimittamisesta***

Kati toimittaa tilinpäätöksen Marille ja Mari kaikki vaadittavat dokumentit toiminnantarkastaja Raimo Vainio-Kailalle.

***f) Sääntömuutosehdotus***

Sääntömuutosehdotus on kiertänyt hallituksen jäsenillä ja se on nyt muodossa, joka esitetään vuosikokoukselle.

***g) Jäsenmaksun suuruus 2016***

Päätettiin esittää vuosikokoukselle, että jäsenmaksu olisi vuonna 2016 nolla euroa.

***h) Toiminnantarkastaja ja varatoiminnantarkastaja 2016***

Esitetään vuosikokoukselle, että vuoden 2016 toiminnantarkastajaksi valittaisiin Raimo Vainio-Kaila ja varatoiminnantarkastajaksi Marja Saara Vainio-Kaila.

***i) Hallituksen jäsenet 2016***

Hallituksen jäseninä jatkavat Seppo Shemeikka (täyteen 1v), Suvi Nuotio (täyteen 1v), Esa Tammio (täyteen 1v), Antti Peisa (täyteen 2v), Markku Evelä (täyteen 2v), Heikki Poukka (täyteen 8v) ja Kari-Pekka Räsänen (täyteen 8v).

Tapahtuneet muutoksille - Kati Tammio rahastonhoitajaksi ja Paula Steele Katin hallituspaikalle Vanhempainyhdistyksen edustajaksi sekä Marjo Simpanen Heidi Jaarisen hallituspaikalle Maaseutunaisten edustajaksi – pyydetään vuosikokouksen hyväksyntä. Esitetään vuosikokoukselle, että heidän kolmivuotiskautensa laskettaisiin alkavan tästä vuosikokouksesta.

Erovuorossa on Janne Nuotio (täyteen 6v). Esitetään vuosikokoukselle, että Janne valittaisiin uudelleen hallituksen jäseneksi.

Esitetään vuosikokoukselle, että Kati Tammio ja Ville-Veikko Lehtimäki valittaisiin uusiksi hallituksen jäseniksi. Näin hallituksessa olisi sääntöjen sallima maksimimäärä eli 12 jäsentä.

Puheenjohtajavaali käydään vasta seuraavana vuonna.

***j) Mahdolliset muistamiset***

Tuula ja Pentti Kölhiä, Seppo Shemeikkaa ja Sirkka Purhosta päätettiin muistaa pitkästä ja ansiokkaasta työstä yhdistyksen hyväksi.

Vuoden venepoliisina muistetaan Pekka Koposta.

***k) Vuosikokous pidetään sunnuntaina, huhtikuun kolmantena, kyläkahvien yhteydessä klo 15.***

**6) Uusien jäsenten hyväksyminen**

14 uutta jäsentä hyväksyttiin jäseniksi.

**7) Vanjärven kotisivujen tilanne**

Hallitus vahvisti aikeensa uusia Vanjärven kylän kotisivut. Todettiin, että uudet sivut eivät voi olla vain yhden ihmisen takana vaan päivitysmahdollisuus on oltava useammalla.

Viakaksen alla toimivassa kylänetissä on Vanjärven osalta vanhaa tietoa. Vaihdetaan vanhentuneiden sivujen tilalle linkki vanjärvi.fi:hin. Uusille sivuille tarvitaan uusia markkinointikuvia.

**8) Sähköisen taloushallinnon tilanne**

Kati Tammio on ottanut sähköisen taloushallinnon käyttöön. Laskunmaksu onnistuu jo sitä kautta, ja Kati on lähettänyt verkkolaskuosoitetta firmoihin. Marille ja Paulalle hankitaan käyttäjätunnukset, jotta Mari voi hyväksyä laskut järjestelmässä ja Paula kirjoittaa laskut vuokraajille.

**9) Viakas ry:n yhteyshenkilön vaihdos**

Palataan asiaan vuosikokouksen jälkeen. Mari seuraa Viakas ry:n sähköpostijakelua.

**10) Seurojentaloa koskevat asiat**

***a) Maaseutunaisten vastatarjous***

Vanjärven maaseutunaiset on esittänyt, että Vanjärvi-seura ostaisi vain kahvinkeittimen ja vuoat hintaan 180 euroa ja yhdistys hakisi muut omistamansa tavarat säilytettäviksi muualla. Tarjous päätettiin hyväksyä.

***b) Ulkovaraston koko***

Päätettiin suurentaa suunniteltua ulkovarastoa siten, että sen kooksi tulee 7 x 8 metriä. Tämä onnistuu RAM-muutoksella rakennuslupaan. Aikatauluun palataan, kun saadaan tiedot seuran hakemista avustuksista.

***c) Veden laatu***

Veden laatu on herättänyt kysymyksiä. Tarkastettiin, että se on tutkittu vuonna 2011 ja todettu vaatimukset täyttäväksi talousvedeksi. Vettä tulisi juoksuttaa, jotta häiritsevää hajua ei olisi. Keväällä katsotaan, onko tarvis vaihtaa suodatinpatruunat.

***d) Ulkotelttojen vakuutus***

Mari on selvittänyt asian: irtaimisto on vakuutettu 24 207 eurosta. Mari valtuutettiin pyytämään tarjous vakuutuksesta, jossa irtaimiston arvo nostetaan 35 000 euroon.

***e) Ajoteiden kyltti / portti / kettinki***

Kaahailun ja sudittelun kieltävä kyltti päätettiin laittaa seurojentalon sisäänajon suulle keväällä. Toivottiin, että pärjättäisiin ilman portteja tai kettinkejä.

***f) Lupa geokätköilyyn***

Tiia Snygg on ilmaissut halukkuutensa perustaa geokätkö seurojentalon ulkoilmoitustaulun lähelle. Lupa myönnettiin.

***g) Muut seurojentalon asiat***

Raivaus ja siivous aloitetaan ensi viikolla keittiössä.

Vanhempainyhdistykselle myönnettiin lupa järjestää laskiaisrieha 7.2. klo 12 seurojentalolla.

Vanhempainyhdistykselle myönnettiin lupa järjestää seurojentalolla elokuvailtoja, mikäli rahoitus elokuvalisenssiin järjestyy.

***11) KaVin asiat***

KaVin asiat siirrettiin seuraavaan kokoukseen.

***12) Uimaranta***

Uimarantaa koskevat asiat siirrettiin seuraavaan kokoukseen.

**13) Muut esille tulevat asiat**

- Blue tooth toimii seurojentalolla.

- Kylänvanhin Helvi Hujasen omaisille on toimitettu adressi Vanjärvi-seuralta.

- Vanjärven kesäjuhlat pidetään todennäköisesti 9.7. Sunnuntaina 7.2. on kesäjuhlapalaveri klo 17. Kesäjuhlien tarjoiluna on tänä vuonna luultavasti keittoa. Järjestelyt ovat startanneet.

- Kulttuurijaostossa alkaa toimia kirjallisuuspiiri, jonka ohjaajana toimii Marja Saara Vainio-Kaila. Piiri kokoontuu noin kerran kuussa seurojentalolla torstaisin.

- Elina Porokka on kiinnostunut vetämään mindfulnessia kohtuuhintaan.

- Koululle annettiin lupa käyttää seurojentalon salia sisäliikuntatunteihin tarvittavassa määrin.

- Uudenmaan kylät: Kyläkavalkadi la 30.1. klo 11-15

- Antti Gröndahlin kanssa on tehty seurojentalon pihan lumenajosopimus hallituksen päätöksen mukaisesti

- Kotiseutuliitto on pyytänyt täydennystä hakemukseen – Esa on hoitanut asian.

**14) Seuraavan kokouksen ajankohta**

Seuraava kokous pidetään viikon 11 tietämillä – puheenjohtaja laittaa Doodle-kyselyn.

**15) Kokouksen päättäminen**

Puheenjohtaja päätti kokouksen kello 20.25.

**Vakuudeksi**

Vanjärvellä \_\_\_\_\_ . \_\_\_\_\_ , 2016

---------------------------------------- --------------------------------------------

Mari Vainio, puheenjohtaja Suvi Nuotio, sihteeri